

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΘΕΣΣΑΛΟΝΙΚΗΣΔΗΜΟΣ ΘΕΣΣΑΛΟΝΙΚΗΣΓΕΝΙΚΗ ΔΙΕΥΘΥΝΣΗΔΙΕΥΘΥΝΣΗ ΑΝΑΚΥΚΛΩΣΗΣ & ΑΝΑΠΤΥΞΗΣ ΣΥΣΤΗΜΑΤΩΝ ΚΥΚΛΙΚΗΣ ΟΙΚΟΝΟΜΙΑΣΤΜΗΜΑ ΑΝΑΚΥΚΛΩΣΗΣ & ΣΧΕΔΙΑΣΜΟΥ ΣΥΣΤΗΜΑΤΩΝ ΚΥΚΛΙΚΗΣ ΟΙΚΟΝΟΜΙΑΣΤαχ.Διεύθυνση: Ποσειδώνος 60ΑΤαχ. Κωδ.: 55134Πληροφορίες: Κωνσταντινιά ΜπερμπέρηΤηλέφωνο: 231331 8867 |
| E-mail: k.berberi@thessaloniki.gr |

**ΔΙΑΚΗΡΥΞΗ**

**ΤΗΣ ΦΑΝΕΡΗΣ, ΠΡΟΦΟΡΙΚΗΣ, ΠΛΕΙΟΔΟΤΙΚΗΣ ΔΗΜΟΠΡΑΣΙΑΣ**

ΓΙΑ ΤΗΝ ΕΚΠΟΙΗΣΗ ΠΑΛΑΙΩΝ ΑΝΤΙΚΕΙΜΕΝΩΝ (ΜΕΤΑΛΛΟ – ΠΛΑΣΤΙΚΟ – ΑΛΟΥΜΙΝΙΟ – ΣΥΜΜΕΙΚΤΟ ΥΛΙΚΟ) ΤΗΣ Δ/ΝΣΗΣ ΑΝΑΚΥΚΛΩΣΗΣ & ΑΝΑΠΤΥΞΗΣ ΣΥΣΤΗΜΑΤΩΝ ΚΥΚΛΙΚΗΣ ΟΙΚΟΝΟΜΙΑΣ ΤΟΥ ΔΗΜΟΥ ΘΕΣΣΑΛΟΝΙΚΗΣ

 ΚΑΙ ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

**Ο ΔΗΜΑΡΧΟΣ ΘΕΣΣΑΛΟΝΙΚΗΣ**

Έχοντας υπόψη:

1. Το Π.Δ. 270/1981: “Περί της διαδικασίας και των όρων διενέργειας δημοπρασιών δια εκποίηση ή εκμίσθωση πραγμάτων των Δήμων και Κοινοτήτων”.
2. Το v. 3463/2006 (ΦΕΚ-114Α/8-6-2006): “Κύρωση του Κώδικα Δήμων και Κοινοτήτων.”
3. Το ν.3852/2010 - ΦΕΚ 87Α'/7 Ιουνίου 2010: “Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης”.
4. Το ν.3861/2010 (ΦΕΚ 112 Α΄/13-7-2010): “Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια και άλλες διατάξεις”.
5. Το ν. 4042/2012 (ΦΕΚ Α΄24 13-02-12) “Ποινική Προστασία του Περιβάλλοντος – Εναρμόνιση με την Οδηγία 2008/99/ΕΚ – Πλαίσιο παραγωγής και διαχείρισης αποβλήτων – Εναρμόνιση με την Οδηγία 2008/99/ΕΚ – Ρύθμιση θεμάτων Υπουργείου Περιβάλλοντος, Ενέργειας και Κλιματικής Αλλαγής”.
6. Το ν.4685/2020(ΦΕΚ Α΄92/07-05-2020) “Εκσυγχρονισμός περιβαλλοντικής νομοθεσίας, ενσωμάτωση στην ελληνική νομοθεσία των Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές Διατάξεις”.
7. Το ν. 4819/2021 (ΦΕΚ Α΄129/23.7.2021) “Ολοκληρωμένο πλαίσιο για τη διαχείριση αποβλήτων, ενσωμάτωση των Οδηγιών 2018/851 και 2018/852 του Ε.Κ. και του Συμβουλίου της 30ης Μαϊου 2018 για την τροποποίηση της οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών και απορριμμάτων συσκευασιών, πλαίσιο οργάνωσης του Ε.Ο.Α.Ν., διατάξεις για τα πλαστικά προϊόντα και την προστασία του φυσικού περιβάλλοντος, χωροταξικές, πολεοδομικές, ενεργειακές και συναφείς επείγουσες ρυθμίσεις”.
8. Τα υπ’αριθμ. 73077 & 73078 από 19-03-2025 Πρακτικά της Επιτροπής καθορισμού τιμήματος εκποιούμενων ακινήτων και κινητών πραγμάτων με αξία του Δήμου Θεσσαλονίκης, βάσει της υπ’ αριθ. 611/21.08.2023 Απόφασης Δημοτικού Συμβουλίου : α) σχετ. το υπ’ αριθμ. 31441/04-02-25 της Δ/νσης Ανακύκλωσης & Ανάπτυξης Συστημάτων Κυκλικής Οικονομίας και β) σχετ. το υπ’ αριθμ. 29889/04-02-25 της Δ/νσης Καθαριότητας & Μηχανικών Μέσων.
9. Τις υπ’ αριθμ. 208/07-04-25 (ΑΔΑ:95ΙΗΩΡ5-ΡΧΚ) & 209/07-04-25 (ΑΔΑ:9ΒΜΖΩΡ5-ΧΟΖ) Α.Δ.Σ. του Δήμου Θεσσαλονίκης.
10. Την τροποποίηση του οργανισμού εσωτερικής υπηρεσίας του Δήμου Θεσσαλονίκης, ΦΕΚ 1979/Β/24-04-2025.
11. Την τροποποίηση της υπ΄αριθμ. 68/752/02-01-2024 (ΑΔΑ: 6Ψ9ΙΩΡ5-7ΟΕ) για τον ορισμό Αντιδημάρχων και την υπ΄αριθμ. 635/10813/15-01-2025 (ΑΔΑ: 6ΜΟ6ΩΡ5-821) Απόφαση Δημάρχου σχετικά με τη μεταβίβαση αρμοδιοτήτων στον Αντιδήμαρχο Καθαριότητας, Ανακύκλωσης και Κλιματικής Προστασίας κ. Γεώργιο Δημαρέλο.

**ΠΡΟΚΗΡΥΣΣΕΙ**

Φανερή – προφορική – πλειοδοτική δημοπρασία για την εκποίηση παλαιών και κατεστραμμένων αντικειμένων (Μέταλλο – Πλαστικό – Αλουμίνιο –Σύμμεικτο υλικό) της Δ/ΝΣΗΣ ΑΝΑΚΥΚΛΩΣΗΣ & ΑΝΑΠΤΥΞΗΣ ΣΥΣΤΗΜΑΤΩΝ ΚΥΚΛΙΚΗΣ ΟΙΚΟΝΟΜΙΑΣ, βάσει του Π.Δ. 270/1981, σύμφωνα με τον παρακάτω συνολικό πίνακα (1), που προκύπτει από τα υπ’αριθμ. 73077 & 73078 Πρακτικά της Επιτροπής καθορισμού τιμήματος εκποιούμενων ακινήτων και κινητών πραγμάτων με αξία του Δ.Θ., με ημερομηνία 19-03-2025, καθώς και τις σχετικές Α.Δ.Σ. 208/07-04-25 (ΑΔΑ: 95ΙΗΩΡ5-ΡΧΚ) & 209/07-04-2025 (ΑΔΑ:9ΒΜΖΩΡ5-ΧΟΖ) του Δήμου Θεσσαλονίκης.

**ΑΡΘΡΟ 1ο : Αντικείμενο της Δημοπρασίας**

Τα προς εκποίηση, παλαιά και άχρηστα/κατεστραμμένα αντικείμενα της Δ/ΝΣΗΣ ΑΝΑΚΥΚΛΩΣΗΣ & ΑΝΑΠΤΥΞΗΣ ΣΥΣΤΗΜΑΤΩΝ ΚΥΚΛΙΚΗΣ ΟΙΚΟΝΟΜΙΑΣ και της Δ/ΝΣΗΣ ΚΑΘΑΡΙΟΤΗΤΑΣ & ΜΗΧΑΝΙΚΩΝ ΜΕΣΩΝ του Δ.Θ. περιγράφονται αναλυτικά στον παρακάτω συνολικό πίνακα (1):

**ΠΙΝΑΚΑΣ (1)** : ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ με ΠΡΟΤΕΙΝΟΜΕΝΕΣ ΤΙΜΕΣ ΥΛΙΚΩΝ ΕΚΠΟΙΗΣΗΣ

|  |  |  |  |  |
| --- | --- | --- | --- | --- |
| **α/α** | **Αντικείμενα** | **Υλικό προς εκποίηση** | **Τεμάχια** | **ΣΥΝΟΛΙΚΟ ΒΑΡΟΣ (kg)** |
| 1. | *Μεταλλικοί κάδοι 1.100 lit* | Μέταλλο | 300 | 30.000 |
| 2. | *Πλαστικοί κάδοι 1.100 lit* | Πλαστικό | 1000 | 35.000 |
| 3. | *Πλαστικοί κάδοι 770 lit* | Πλαστικό |  20 |  600 |
| 4. | *Πλαστικοί κάδοι 360 lit* | Πλαστικό | 400 | 6.400 |
| 5. | *Σύμμεικτα πλαστικό* | Διάφορα πλαστικά |  |  8.000 |
| 6. | *Διάφορα μεταλλικά σύμμεικτα υλικά (μετά από διαλογή ή δράσεις που έγιναν)* | (γραφεία, καρέκλες, μεταλλικές ντουλάπες, κρεβάτια, τραπέζια) |  |  11.000 |
| 7. | *Αλουμίνιο* | κουτάκια αλουμινίου |  |  300 |

Σύνολα πίνακα

|  |  |  |  |
| --- | --- | --- | --- |
| **Υλικό** | **Συνολικό Εκτιμώμενο Βάρος (tn)** | **Τιμή/tn** | **Σύνολο** |
| *Σύμμεικτα αντικείμενα* | 19,00 | 180€ | 3.420€ |
| *Μεταλλικά αντικείμενα* | 30,00 | 200€ | 6.000€ |
| *Πλαστικά αντικείμενα* | 42,00 | 180€ | 7.560€ |
| *Αλουμίνιο* |  0,3 | 800€ |  240€ |
| **Σύνολο** | **17.220€** |

Το συνολικό βάρος του εκποιούμενου υλικού,  που έχει συγκεντρωθεί, υπολογίζεται σε 30 τόνους Μεταλλικού υλικού, 61τόνουςΣύμμεικτου και Πλαστικού υλικού και 0,3 τόνους συσκευασιών Αλουμινίου. Ως εκ τούτου, συνολικά το βάρος των εκποιούμενων υλικών, που έχει ήδη συγκεντρωθεί ανέρχεται κατ΄εκτίμηση σε 91,3 τόνους.

Στις παραπάνω ποσότητες θα προστεθούν όποιες ποσότητες πρόκειται να συγκεντρωθούν επιπλέον στη διάρκεια της σύμβασης, που θα προκύψει. Ο ανάδοχος είναι υποχρεωμένος να παραλάβει τις επιπλέον αυτές ποσότητες στη συμβατική τιμή ανά είδος.

Σημείωση: Κανένα είδος εκποιούμενου υλικού δεν συγκαταλέγεται στα πάγια του Δήμου.

Παρατηρήσεις:

**1.** Οι ως άνω αναγραφόμενες ενδεικτικές ποσότητες υλικών προς εκποίηση είναι πιθανόν να αποκλίνουν (±) κατά την τελική ζύγιση και παράδοση αυτών προς τον ανάδοχο, οπότε για την πληρωμή του συνολικού τιμήματος θα ληφθεί υπόψη το τελικό βάρος αυτών.

**2.** Ο κάθε συμμετέχων στη δημοπρασία θα υποβάλλει την προφορική του προσφορά για όλα τα δημοπρατούμενα είδη (συνολική προσφορά).

**ΑΡΘΡΟ 2ο : Όργανο, τόπος, χρόνος διενέργειας Δημοπρασίας**

Η δημοπρασία θα διενεργηθεί από την αρμόδια Επιτροπή Δημοπρασιών του άρθρου 1, παρ. 1 του Π.Δ. 270/1981.

**Τόπος διενέργειας της Δημοπρασίας** ορίζεται **το Δημοτικό Κατάστημα Θεσσαλονίκης**, **οδός Βασ. Γεωργίου Α΄ 1Α, στην αίθουσα Νερού.**

**Ημερομηνία διενέργειας** ορίζεται η **2/6/2025,** ημέρα **Δευτέρα** και ώρα **10:00 π.μ.**

Εάν, για οποιοδήποτε λόγο, η δημοπρασία δεν διεξαχθεί την προαναφερθείσα ημερομηνία, τότε θα επαναληφθεί στις 3/6/2025 ημέρα Τρίτη και ώρα : 10:00 π.μ. στον ίδιο τόπο.

Περίληψη της Διακήρυξης αυτής θα δημοσιευθεί δέκα (10) τουλάχιστον ημέρες πριν από τη διενέργεια της Δημοπρασίας, σε δύο εφημερίδες της Θεσσαλονίκης μεγάλης κυκλοφορίας και γενικών ειδήσεων, παράλληλα θα τοιχοκολληθεί στον πίνακα ανακοινώσεων του Δημαρχείου και θα αναρτηθεί στο Διαδίκτυο και στην επίσημη ιστοσελίδα του Δήμου Θεσσαλονίκης.

**ΑΡΘΡΟ 3ο : Διαδικασία διεξαγωγής Δημοπρασίας**

Η δημοπρασία είναι φανερή, προφορική και πλειοδοτική και διεξάγεται κατά την καθορισμένη ημέρα και ώρα από την αρμόδια Επιτροπή του άρθρου 1 παρ. 1 του Π.Δ. 270/81.

Οι διαγωνιζόμενοι πλειοδοτούν προφορικά ενώπιον της Επιτροπής του Διαγωνισμού για τα εκποιούμενα αντικείμενα.

Η δημοπρασία δύναται να συνεχίζεται και πέραν της ώρας λήξης του διαγωνισμού, εφόσον εξακολουθούν άνευ διακοπής οι προσφορές. Σχετικά με τη συνέχιση της δημοπρασίας πέραν της οριζόμενης ώρας αποφασίζει η Επιτροπή και η απόφασή της καταχωρίζεται στα πρακτικά.

Η δημοπρασία δύναται να διεξαχθεί ακόμη και με έναν μόνο συμμετέχοντα.

Η τιμή εκκίνησης της δημοπρασίας αναφέρεται στην τιμή μονάδας των υλικών, με 200 €/τόνο για το Μέταλλο, 180€/τόνο για το Πλαστικό και το Σύμμεικτο και 800€/τόνο για το Αλουμίνιο (Σύνολα πίνακα), σύμφωνα με τα υπ’αριθμ. 73077 & 73078 από 19-03-2025 Πρακτικά της Επιτροπής Καθορισμού Τιμήματος εκποιούμενων ακίνητων και κινητών πραγμάτων με αξία του Δήμου Θεσσαλονίκης, όπως αυτά έχουν αναγραφεί στον ανωτέρω Πίνακα (1).

Το ποσό, σε €/τόνο, του κάτωθι Πίνακα (2) αποτελεί την τιμή εκκίνησης της δημοπρασίας για το σύνολο των αντικειμένων. Προσφορές μικρότερες του παρακάτω ποσού δεν θα γίνουν αποδεκτές από την Επιτροπή Δημοπρασιών. Η συμμετοχή στη δημοπρασία θα είναι συνολική (για ολόκληρη την ποσότητα υλικού).

|  |
| --- |
| **ΠΙΝΑΚΑΣ (2): ΤΙΜΕΣ ΥΛΙΚΩΝ ΕΚΠΟΙΗΣΗΣ** |
| α/α | ΑΝΤΙΚΕΙΜΕΝΟ | ΤΙΜΗ ΜΟΝΑΔΑΣ | ΒΑΡΟΣ (τόνοι)\*(κατ΄ εκτίμηση) | ΟΡΙΟ ΠΡΩΤΗΣ ΠΡΟΣΦΟΡΑΣ (ΣΥΝΟΛΙΚΗ ΑΞΙΑ)  |
| 1. | Μέταλλο | 200€ / τόνο | 30 | 6.000€ |
| 2. | Πλαστικό | 180€ / τόνο | 42 | 7.560€ |
| 3. | Σύμμεικτο | 180€ / τόνο | 19 | 3.420€ |
| 4. | Αλουμίνιο | 800€ / τόνο |  0,3 |  240€ |
| **ΣΥΝΟΛΟ:** |  **17.220€** |

{\* ΠΑΡΑΤΗΡΗΣΗ : Τα αναγραφόμενα στον πίνακα (2) βάρη υλικών σε τόνους, είναι δυνατόν να αποκλίνουν (±) κατά την τελική ζύγιση και παράδοση στον ανάδοχο, οπότε η συνολική αξία των υλικών που θα προκύψει, θα αφορά τις παραδοτέες ποσότητες, βάσει της σχετικής πλειοδοτικής προσφοράς στη δημοπρασία}.

 Η Επιτροπή παραλαμβάνει τα δικαιολογητικά, τα οποία θα πρέπει να βρίσκονται σε φάκελο, στο εξώφυλλο του οποίου θα αναγράφεται ευκρινώς ο τίτλος της δημοπρασίας, η ημερομηνία διεξαγωγής, καθώς και η επωνυμία του προσφέροντος, και καταχωρεί στο πρακτικό διενέργειας της δημοπρασίας τους ενδιαφερόμενους, κατά σειρά προσέλευσης.

 Εάν κάποιος πλειοδοτεί για λογαριασμό άλλου, οφείλει να το δηλώσει στην Επιτροπή δημοπρασίας πριν την έναρξη της διαδικασίας, παρουσιάζοντας και το προς τούτο νόμιμο πληρεξούσιο έγγραφο, διαφορετικά θεωρείται ότι μετέχει για δικό του λογαριασμό.

 Στη συνέχεια, η Επιτροπή μονογράφει ένα προς ένα τα δικαιολογητικά και ελέγχει την πληρότητα των δικαιολογητικών. Η τυχόν απόφασή της περί αποκλεισμού ενδιαφερόμενης εταιρείας να συμμετάσχει στη δημοπρασία, επειδή δεν πληρεί τους όρους της παρούσας διακήρυξης, αναγράφεται στα πρακτικά.

 Ακολούθως, η Επιτροπή δέχεται προφορικά οικονομικές προσφορές, μόνον από εκείνους τους συμμετέχοντες, που έχουν υποβάλλει νομίμως όλα τα απαιτούμενα δικαιολογητικά. Κάθε προσφορά είναι δεσμευτική για τον πλειοδότη, η δέσμευση δε αυτή μεταβαίνει διαδοχικά από τον πρώτο στους ακολούθους και επιβαρύνει οριστικά τον τελευταίο πλειοδότη. Κάθε επόμενη, μετά από την αρχική προσφορά, θα διαφέρει από την προηγούμενη κατά πέντε (5,00 €) ευρώ/τόνο.

 Μετά τη λήξη της δημοπρασίας τα πρακτικά διενέργειας υπογράφονται από την Επιτροπή, από τον τελευταίο πλειοδότη και τον εγγυητή του.

 Εάν ο πλειοδότης αρνηθεί να υπογράψει τα πρακτικά καλείται από τον Πρόεδρο της Επιτροπής εγγράφως να συμμορφωθεί, εντός προθεσμίας 48 ωρών.

 Εάν παρέλθει άπρακτη η προθεσμία, ο διαγωνισμός επαναλαμβάνεται σε βάρος του αναδειχθέντος πλειοδότη, με ελάχιστο όριο προσφοράς το επ' ονόματί του κατακυρωθέν ποσόν και καταπίπτει σε βάρος του η κατατεθείσα εγγύηση συμμετοχής.

 Για τα πρακτικά της δημοπρασίας αποφασίζει το αρμόδιο όργανο.

 **ΑΡΘΡΟ 4ο: Δικαίωμα και όροι συμμετοχής στη Δημοπρασία**

Δικαίωμα συμμετοχής στη Δημοπρασία έχει οποιοδήποτε νομικό ή φυσικό πρόσωπο που είναι εγγεγραμμένο στα Επιμελητήρια και μπορεί να εγγυηθεί την πλήρη και ακώλυτη εκπλήρωση των όρων, που περιγράφονται στην παρούσα διακήρυξη.

Η συμμετοχή στη δημοπρασία προϋποθέτει πλήρη γνώση και ανεπιφύλακτη αποδοχή όλων των όρων της διακήρυξης, καθώς και γνώση του αντικειμένου αυτής.

 Οι διαγωνιζόμενοι, εφόσον είναι φυσικά πρόσωπα, παρίστανται αυτοπροσώπως ή με τον νόμιμα εξουσιοδοτημένο εκπρόσωπό τους, ενώ για τις εταιρείες η κατάθεση των προσφορών θα γίνει ως κατωτέρω:

• Για τις Ομόρρυθμες και Ετερόρρυθμες Εταιρείες (Ο.Ε. και Ε.Ε.), Ε.Π.Ε., Μ. ΕΠΕ και τις ΙΚΕ από το διαχειριστή ή άλλο νόμιμο εξουσιοδοτημένο εκπρόσωπο της εταιρείας, όπως ορίζεται στο καταστατικό της και τις τυχόν τροποποιήσεις του, έως την ημέρα του διαγωνισμού.

• Για τις Ανώνυμες Εταιρείες (Α.Ε.) από το νόμιμο εκπρόσωπο, που εξουσιοδοτεί το Διοικητικό Συμβούλιο (πρακτικό Δ.Σ.), όπως αυτό έχει οριστεί από το καταστατικό της εταιρείας και τις τυχόν τροποποιήσεις του, με τη δημοσίευσή του σε ΦΕΚ έως την ημέρα του διαγωνισμού.

Εφόσον ο νόμιμος εκπρόσωπος της εταιρείας συμμετέχει στη δημοπρασία με αντιπροσώπους, απαιτείται πρακτικό απόφασης του Δ.Σ. της εταιρείας, από το οποίο να προκύπτει η έγκριση για συμμετοχή στο διαγωνισμό, καθώς και το πρόσωπο που θα εκπροσωπήσει την εταιρεία με νόμιμη εξουσιοδότηση.

 Οι προσφορές των κοινοπραξιών κατατίθενται από όλα τα κοινοπρακτούντα μέλη αυτοπροσώπως ή από κοινό εκπρόσωπο, διορισμένο με συμβολαιογραφικό πληρεξούσιο.

 Κανείς δεν μπορεί να εκπροσωπήσει στην ίδια δημοπρασία περισσότερες από μία εταιρείες ή κοινοπραξίες. Αυτός που εκπροσωπεί διαγωνιζόμενη εταιρεία ή είναι μέλος διοικητικού συμβουλίου τέτοιας εταιρείας δεν μπορεί, επίσης, να συμμετέχει (ξεχωριστά) και για το δικό του λογαριασμό.

 Δεν μπορεί να συμμετέχει στη δημοπρασία για δικό του λογαριασμό υπάλληλος εταιρείας, η οποία λαμβάνει μέρος σε αυτήν ή ειδικοί σύμβουλοι, που μισθοδοτούνται ή αμείβονται με οποιονδήποτε τρόπο από την εταιρεία αυτή.

 Οποιοσδήποτε θελήσει να πλειοδοτήσει για λογαριασμό άλλου, οφείλει να το δηλώσει στην Επιτροπή Διενέργειας του διαγωνισμού πριν αρχίσει η Δημοπρασία, παρουσιάζοντας το σχετικό πληρεξούσιο έγγραφο. Διαφορετικά θα θεωρηθεί ότι λαμβάνει μέρος για λογαριασμό του.

 Όσοι θα λάβουν μέρος στη Δημοπρασία, θα παρίστανται αυτοπροσώπως. Όσοι θα συμμετάσχουν για λογαριασμό άλλων οφείλουν, πριν από την έναρξη της δημοπρασίας, να το δηλώσουν εγγράφως στην αρμόδια Επιτροπή, καταθέτοντας συγχρόνως και νομικό πληρεξούσιο έγγραφο.

 Όλα ανεξαρτήτως τα έγγραφα, που θα κατατεθούν, οφείλουν να είναι σε ισχύ κατά την ημερομηνία διενέργειας του διαγωνισμού. Τα δημόσια έγγραφα μπορεί να είναι ευκρινή φωτοαντίγραφα των πρωτότυπων, ενώ τα ιδιωτικά έγγραφα μπορεί να είναι ευκρινή φωτοαντίγραφα των πρωτότυπων εγγράφων, που έχουν προηγουμένως μεταφραστεί στην ελληνική γλώσσα (στην περίπτωση των ξενόγλωσσων) και έχουν θεωρηθεί από δικηγόρο ή αρμόδια δημόσια αρχή (άρθρο 1 του Ν. 4250/2014, άρθρο 2, παρ. α, β). Στις υπεύθυνες δηλώσεις δεν χρειάζεται βεβαίωση του γνησίου της υπογραφής και αυτές θα φέρουν ημερομηνία σύνταξης εντός του χρονικού διαστήματος από την ημερομηνία δημοσιότητας της διακήρυξης, έως την καταληκτική ημερομηνία της δημοπρασίας.

**ΑΡΘΡΟ 5ο : Φάκελος Συμμετοχής**

 Ο κάθε διαγωνιζόμενος κατά την ημέρα και ώρα διενέργειας του διαγωνισμού οφείλει να καταθέσει στην αρμόδια επιτροπή διενέργειας τα παρακάτω:

**1)** Εγγυητική επιστολή αναγνωρισμένης Τράπεζας ή Γραμμάτιο του Ταμείου Παρακαταθηκών και Δανείων, συντεταγμένη κατά τον τύπο που ισχύει για το Δημόσιο, σε ποσοστό 10% επί του ελαχίστου ορίου πρώτης προσφοράς (αρχική τιμή εκποίησης) του συνόλου των υλικών της δημοπρασίας (βάσει του Π.Δ. 270/81, άρθρο 3 παρ. 2β), ήτοι ποσού χιλίων επτακοσίων ενενήντα εννέα ευρώ (1.799,00 €), ισχύος (1) ενός έτους, ως εγγύηση συμμετοχής στη δημοπρασία. Σημειώνεται ότι, μετά το τέλος της δημοπρασίας, οι εγγυητικές επιστολές συμμετοχής θα επιστραφούν στους υπόλοιπους συμμετέχοντες. Οι εγγυητικές επιστολές μόνο του τελευταίου πλειοδότη και του εγγυητή του, θα κρατηθούν μέχρι την υπογραφή του συμφωνητικού, οπότε και θα τους επιστραφούν, αφού πρώτα αντικατασταθούν με εγγυητικές καλής εκτέλεσης εργασιών, σε ποσοστό 10% επί της τελικής προσφοράς τους (τιμή εκποίησης). Οι εγγυητικές καλής εκτέλεσης θα επιστραφούν μετά την ολοκλήρωση της σύμβασης, δηλαδή μετά την παραλαβή όλων των ειδών προς εκποίηση από τον Δήμο στον τελευταίο πλειοδότη και την παράδοσή τους από αυτόν προς ανακύκλωση, καθώς και την εξόφληση του συμφωνηθέντος τιμήματος.

**2)** Βεβαίωση από τη Διεύθυνση Οικονομικής και Ταμειακής Διαχείρισης Δήμου Θεσσαλονίκης, ότι δεν υφίσταται καμία οφειλή του διαγωνιζόμενου προς το Δήμο Θεσσαλονίκης.

**3)** Υπεύθυνη Δήλωση του Ν.1599/86 ότι έλαβε γνώση των όρων της διακήρυξης και τους αποδέχεται πλήρως.

**4)** Ασφαλιστήριο συμβόλαιο για τη συλλογή και μεταφορά μη επικίνδυνων αποβλήτων, στο οποίο αναγράφεται ότι η ασφαλιστική κάλυψη αφορά τρίτους και την επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ΄ ελάχιστο εκατό χιλιάδες (100.000 €) ευρώ ετησίως, σύμφωνα με το άρθρο 85 του Ν.4685/2020. Επίσης απαιτείται αποδεικτικό εγγραφής και καταχώρησης στο Ηλεκτρονικό Μητρώο Αποβλήτων (Η.Μ.Α.) του άρθρου 42 του Ν. 4042/2012, όπως τροποποιήθηκε από το άρθρο 53 του Ν. 4819/2021.

**5)** Άδεια Λειτουργίας Εγκατάστασης (Α.Λ.Ε.) σε ισχύ της μονάδας εναλλακτικής διαχείρισης στερεών αποβλήτων και Κέντρου Διαλογής Ανακυκλώσιμων Υλικών. Εάν κάποιος συμμετέχων δεν διαθέτει μονάδα εναλλακτικής διαχείρισης στερών αποβλήτων και Κέντρο Διαλογής Ανακυκλώσιμων Υλικών, θα προσκομίσει Υπεύθυνη Δήλωση (άρθρο 8 του Ν.1599/1986) των εταιρειών, με τις οποίες συνεργάζεται και οι οποίες διαθέτουν τις παραπάνω άδειες. Ο συμμετέχων θα προσκομίσει τις σχετικές άδειες των συνεργατών του. Στην Υπεύθυνη Δήλωση θα αναφέρεται ότι η κάθε συνεργαζόμενη εταιρεία, που διαθέτει τις σχετικές άδειες, θα αναλάβει την αποθήκευση και ανακύκλωση των στερών μη επικίνδυνων αποβλήτων, σε περίπτωση κατακύρωσης της δημοπρασίας στο συμμετέχοντα.

**6)** Πιστοποιητικό του οικείου Επιμελητηρίου, με το οποίο θα πιστοποιείται η εγγραφή τους σε αυτό και το ειδικό επάγγελμά τους ή βεβαίωση άσκησης επαγγέλματος από την αρμόδια αρχή, που θα έχει ισχύ την ημερομηνία διενέργειας του διαγωνισμού.

-Οι Ο.Ε., Ε.Ε., ΕΠΕ, ΜΟΝ Ε.Π.Ε., ΙΚΕ, Α.Ε., οφείλουν να καταθέσουν επικυρωμένο αντίγραφο καταστατικού με τις τυχόν τροποποιήσεις, ώστε να είναι δυνατοί οι έλεγχοι της χρονικής διάρκειας της εκπροσώπησης.

-Επιπλέον οι Α.Ε. οφείλουν να καταθέσουν: α) Το πρακτικό του Διοικητικού Συμβουλίου για τη συγκρότησή του, την εκπροσώπηση, την απόφαση για τη συμμετοχή στον συγκεκριμένο διαγωνισμό και τη χρονική διάρκεια λειτουργίας του μαζί με το Φ.Ε.Κ., που αυτό έχει δημοσιευθεί.

β) Αντίγραφο του καταστατικού σύστασης της Α.Ε., με όλα τα συμβόλαια με τις τυχόν τροποποιήσεις, που θα συνοδεύονται από τα αντίστοιχα Φ.Ε.Κ.

-Περαιτέρω, όσον αφορά τις Ε.Π.Ε., Μον.-Ε.Π.Ε. τα καταστατικά και τις τροποποιήσεις τους, που θα συνοδεύονται από τα αντίστοιχα Φ.Ε.Κ.

**7)** Βεβαίωση εκπροσώπησης, βεβαιωμένου του γνήσιου της υπογραφής του εκπροσωπούμενου από αρμόδια Δημόσια Αρχή, εφόσον οι ενδιαφερόμενοι συμμετέχουν στο διαγωνισμό με εκπροσώπους τους.

**8)** Φωτοαντίγραφα αστυνομικής ταυτότητας (συμμετέχοντα και εγγυητή).

**9)** Φορολογική ενημερότητα από την αρμόδια Εφορία ή ηλεκτρονικά από το taxisnet, ότι είναι ενήμερος, κατά την ημερομηνία υποβολής των δικαιολογητικών κατακύρωσης, ως προς τις φορολογικές υποχρεώσεις του ή ότι έχει υπαχθεί σε δεσμευτικό διακανονισμό για την καταβολή τους.

**10)** Απόσπασμα ποινικού μητρώου ή ισοδύναμου εγγράφου, που εκδίδεται από αρμόδια δικαστική ή διοικητική αρχή της χώρας εγκατάστασης, από το οποίο να προκύπτει ότι δεν έχουν καταδικαστεί με αμετάκλητη δικαστική απόφαση για κάποιο αδίκημα, το οποίο θα έχει εκδοθεί το πολύ τρεις (3) μήνες από την ημερομηνία υποβολής δικαιολογητικών κατακύρωσης.

Η υποχρέωση του προηγούμενου εδαφίου αφορά:

α. Στις περιπτώσεις Ε.Π.Ε., Ο.Ε., Ε.Ε. και Ι.Κ.Ε. τους διαχειριστές.

β. Στις περιπτώσεις Α.Ε. το Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

**11)** Πιστοποιητικό, που εκδίδεται από αρμόδια κατά περίπτωση αρχή της χώρας εγκατάστασης, από το οποίο να προκύπτει ότι είναι ενήμερος, κατά την ημερομηνία υποβολής των δικαιολογητικών κατακύρωσης ως προς τις υποχρεώσεις του, που αφορούν τις εισφορές κοινωνικής ασφάλισης ή ότι έχει υπαχθεί σε δεσμευτικό διακανονισμό για την καταβολή τους.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του, που αφορούν τις εισφορές κοινωνικής ασφάλισης, καλύπτουν τόσο την κύρια, όσο και την επικουρική ασφάλιση.

Οι ομόρρυθμες και ετερόρρυθμες εταιρείες (Ο.Ε. και Ε.Ε.) και ΙΚΕ θα προσκομίσουν πιστοποιητικά όλων των οργανισμών κοινωνικής ασφάλισης, τόσο για όλα τα μέλη τους, όσο και για όλο το απασχολούμενο σε αυτές προσωπικό. Οι ανώνυμες εταιρείες (Α.Ε.) και οι εταιρείες περιορισμένης ευθύνης (Ε.Π.Ε.) θα προσκομίσουν πιστοποιητικά όλων των οργανισμών κοινωνικής ασφάλισης για όλο το απασχολούμενο σε αυτές προσωπικό.

**12)** Κατά τη δημοπρασία, κάθε διαγωνιζόμενος θα πρέπει να παρουσιάσει εγγυητή, ο οποίος οφείλει να καταθέσει ο ίδιος:

α. Εγγυητική επιστολή συμμετοχής ίδιου τύπου και ίδιας αξίας με του συμμετέχοντα, ισχύος 3 (τριών) μηνών. Για τον πλειοδότη και τον εγγυητή του, η επιστολή αυτή θα αντικατασταθεί με εγγυητική καλής εκτέλεσης κατά την υπογραφή της σύμβασης.

β. Υπεύθυνη δήλωση του Ν.1599/86 ότι έλαβε γνώση των όρων της διακήρυξης και τους αποδέχεται πλήρως και

γ. Βεβαίωση από τη Διεύθυνση Οικονομικής και Ταμειακής Διαχείρισης Δήμου Θεσσαλονίκης ότι δεν υφίσταται καμία οφειλή του προς το Δήμο.

**ΑΡΘΡΟ 6ο : Υποχρεώσεις εγγυητή**

 Ο τελευταίος πλειοδότης, κατά την ημέρα της δημοπρασίας υποχρεούται να παρουσιάσει αξιόχρεο εγγυητή (που να μην είναι οφειλέτης του Δήμου Θεσσαλονίκης), ο οποίος θα υπογράψει τα πρακτικά της δημοπρασίας και έτσι καθίσταται, αλληλέγγυος και εξ ολοκλήρου, υπεύθυνος με αυτόν, μέχρι την υπογραφή της σύμβασης.

 Ο εγγυητής αναλαμβάνει την υποχρέωση να υπογράψει τα πρακτικά μετά τη δημοπρασία και τη σύμβαση, μαζί με τον τελευταίο πλειοδότη, χωρίς καμία αντίρρηση, αφού, όπως συμφωνείται, η συμμετοχή του αυτή στη δημοπρασία με την ως άνω ιδιότητά του ως εγγυητής, δηλώνει πλήρη γνώση και αποδοχή των όρων και των κανονιστικών διατάξεων της διακήρυξης και της σύμβασης, που θα επακολουθήσει.

 Αντικατάσταση εγγυητή δεν επιτρέπεται. Αν ο εγγυητής αρνηθεί να υπογράψει την τελική σύμβαση, τότε οι εγγυητικές επιστολές θα καταπέσουν υπέρ του Δήμου, ανεξάρτητα από την ύπαρξη ή μη υπαιτιότητας του πλειοδότη σχετικά με αυτό. Η υπογραφή του έχει την έννοια ότι ο εγγυητής καθίσταται αλληλέγγυος και εις ολόκληρο υπεύθυνος με τον ανάδοχο, για κάθε παράβαση των όρων της σύμβασης.

**ΑΡΘΡΟ 7ο : Ενστάσεις**

 Οι επί της διεξαγωγής της δημοπρασίας ενστάσεις κατατίθενται στην αρμόδια Επιτροπή που τη διενεργεί, μέχρι την επόμενη εργάσιμη ημέρα από την ημέρα διεξαγωγής της δημοπρασίας ή την επόμενη της ανακοίνωσης του αποτελέσματος, στις περιπτώσεις εξέτασης και αξιολόγησης των προσφορών και μόνον από εκείνους που συμμετείχαν ή αποκλείστηκαν από αυτή σε οποιοδήποτε στάδιο της διαδικασίας της και για λόγους που ανακύπτουν κατά το αντίστοιχο στάδιο.

,

**ΑΡΘΡΟ 8ο : Κατακύρωση αποτελέσματος**

 Μετά το πέρας της δημοπρασίας, η Επιτροπή υποβάλλει τα δικαιολογητικά συμμετοχής και το πρακτικό διενέργειας στην Δημοτική Επιτροπή, η οποία αποφασίζει περί της κατακύρωσης ή μη του αποτελέσματος της Δημοπρασίας. Η Δημοτική Επιτροπή μπορεί με αιτιολογημένη απόφασή της να μην αποδεχθεί το αποτέλεσμα αυτό, αν το κρίνει ασύμφορο και να μην το κατακυρώσει στον τελευταίο πλειοδότη ή να ακυρώσει το διαγωνισμό, λόγω παράβασης του τύπου της διαδικασίας ή για άλλο λόγο. Στις περιπτώσεις αυτές ο πλειοδότης και οι λοιποί συμμετέχοντες στο διαγωνισμό δεν έχουν καμία αξίωση ή δικαίωμα αποζημίωσης κατά του Δήμου, λόγω μη έγκρισης του πρακτικού της Δημοπρασίας από το κατά το νόμο αρμόδιο όργανο ή την εποπτεύουσα αρχή του.

 Η κοινοποίηση της κατακυρωτικής απόφασης στον τελευταίο πλειοδότη γίνεται ηλεκτρονικά.

**ΑΡΘΡΟ 9ο : Δικαίωμα αποζημίωσης**

 Ο τελευταίος πλειοδότης δεν αποκτά δικαίωμα προς αποζημίωση λόγω καθυστέρησης ή μη έγκρισης των πρακτικών της δημοπρασίας από το αρμόδιο όργανο του Δήμου ή της διοικητικής αρχής που έχει αντίστοιχη αρμοδιότητα.

**ΑΡΘΡΟ 10ο : Σύμβαση - εκχώρηση δικαιωμάτων σε τρίτους**

 Ο τελευταίος πλειοδότης υποχρεούται μέσα σε δέκα (10) ημέρες από την κοινοποίηση σε αυτόν, που ενεργείται με αποδεικτικό παραλαβής, της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για τη σύνταξη και υπογραφή της σύμβασης. Διαφορετικά, η εγγύηση που έχουν καταθέσει, καταπίπτει υπέρ του Δήμου χωρίς δικαστική παρέμβαση. Ενεργείται δε αναπλειστηριασμός σε βάρος αυτού και του εγγυητή του, ενεχομένων αμφοτέρων για την επί έλαττον διαφορά του αποτελέσματος της νέας δημοπρασίας από αυτό της αρχικής. Μετά το πέρας της παραπάνω προθεσμίας των δέκα (10) ημερών, η σύμβαση θεωρείται ότι καταρτίστηκε οριστικά, υπό τον όρο της έγκρισης του αποτελέσματος του διαγωνισμού από την Δημοτική Επιτροπή. Εάν ο ανάδοχος αποβιώσει ή τεθεί υπό δικαστική αντίληψη ή δικαστική απαγόρευση, πριν να υπογραφεί η σύμβαση, η δημοπρασία θεωρείται ως μη γενόμενη.

 Απαγορεύεται ρητά η εκχώρηση μέρους ή του συνόλου των δικαιωμάτων που απορρέουν από τη σύμβαση, που θα υπογραφεί από τη διαδικασία αυτή από τον αντισυμβαλλόμενο σε οποιονδήποτε τρίτο.

 Η σύμβαση θα βρίσκεται σε ισχύ από την υπογραφή της, για τρεις (3) μήνες, εντός του οποίου θα πρέπει να έχει γίνει η ολοκλήρωση της παράδοσης όλων των συμφωνηθέντων ποσοτήτων υλικών από το Δήμο Θεσσαλονίκης στον πλειοδότη.

**ΑΡΘΡΟ 11ο : Καταβολή τιμήματος**

 Η καταβολή του συμφωνηθέντος τιμήματος της εκποίησης των υλικών από τον τελευταίο πλειοδότη θα γίνεται στο Ταμείο της Διεύθυνσης Οικονομικής και Ταμειακής Διαχείρισης του Δήμου Θεσσαλονίκης. Οι πληρωμές από τον τελευταίο πλειοδότη θα καταβάλλονται πριν από κάθε τμηματική ή πριν τη συνολική παράδοση υλικών προς εκποίηση. Μετά την προκαταβολή του αντίστοιχου τιμήματος στο Ταμείο του Δήμου Θεσσαλονίκης, ο πλειοδότης θα παραλαμβάνει τόση ποσότητα εκποιούμενων υλικών (κιλά υλικού), όση αντιστοιχεί στο τίμημα που κατέβαλε. Ο πλειοδότης θα συνεχίσει να παραλαμβάνει υλικά σε όλη τη διάρκεια της σύμβασης, ακόμη κι αν συμπληρωθεί το συνολικό συμβατικό βάρος (ποσότητα) των υλικών του ενδεικτικού πίνακα. Ο Κ.Α. του σκέλους των εσόδων του Προϋπολογισμού του Δήμου είναι: 0719.09.01.

Τα αναγραφόμενα στον πίνακα εκποίησης βάρη είναι δυνατόν να αποκλίνουν (±) κατά την τελική ζύγιση και παράδοση στον ανάδοχο. Η τελική συνολική αξία των υλικών, που αντιστοιχεί στα εκποιούμενα είδη θα αφορά τις παραδοτέες ποσότητες, βάσει της προσφοράς/τόνο υλικού, όπως θα προκύψει από τη δημοπρασία.

 Σε περίπτωση μη προσήκουσας καταβολής των οφειλομένων, ήτοι:

α. άνευ προειδοποίησης καθυστέρηση, πέραν του δεκαπενθημέρου, της καταβολής των οφειλομένων.

β. αδικαιολόγητη άρνηση καταβολής των οφειλομένων,

γ. διαφωνία σχετικά με το ύψος του οφειλομένου ποσού, με αποτέλεσμα τη μη καταβολή των οφειλομένων, ο πλειοδότης κηρύσσεται έκπτωτος, καταπίπτει η εγγυητική επιστολή του (καθώς και του εγγυητή του) και η σύμβαση λύεται αυτοδικαίως, από την ημέρα της επίδοσης σε αυτόν του σχετικού εγγράφου, χωρίς αυτός να δικαιούται καμίας μορφής αποζημίωση ή να δύναται τυχόν να εγείρει άλλη αξίωση κατά του Δήμου.

**ΑΡΘΡΟ 12ο : Ευθύνη του Δήμου**

 Ο Δήμος Θεσσαλονίκης δεν ευθύνεται έναντι του αγοραστού για οποιαδήποτε εκνίκηση του πράγματος, ούτε για την εν γένει κατάσταση στην οποία βρίσκονται τα προς εκποίηση αντικείμενα, ούτε για τις υφιστάμενες εργασίες. Όμως ο Δήμος είναι υποχρεωμένος σε περίπτωση εκκίνησης, να επιστρέψει στον αγοραστή το καταβληθέν τίμημα άτοκα, ενώ σε περίπτωση μερικής εκκίνησης να επιστρέψει ανάλογο ποσό, που ορίζεται με απόφαση του Δημοτικού Συμβουλίου, χωρίς να αποκλείεται η προσφυγή στα δικαστήρια.

**ΑΡΘΡΟ 13ο : Παράδοση των Εκποιούμενων Υλικών**

 Ο Δήμος δεν φέρει καμία ευθύνη για ενδεχόμενες ζημιές που θα συμβούν κατά τη διαδικασία παραλαβής των υλικών. Οι εργασίες παραλαβής θα πρέπει να είναι προσεκτικές, ώστε να μην προκληθούν βλάβες σε άλλα αντικείμενα και εγκαταστάσεις του Δήμου. Τυχόν ζημιές θα καταλογισθούν στον πλειοδότη που τις προκάλεσε. Οι αρμόδιες Διευθύνσεις του Δήμου, που διαθέτουν τα προς εκποίηση υλικά, θα αναθέσουν σε υπαλλήλους τους το έργο της παράδοσης των εκποιούμενων υλικών, μετά από σχετική ενημέρωση.

 Η φόρτωση, ζύγιση και μεταφορά των υλικών θα γίνεται με φροντίδα και δαπάνη του τελευταίου πλειοδότη. Η παράδοση των εκποιούμενων υλικών θα πραγματοποιείται σταδιακά ή αν υπάρχει δυνατότητα από τον πλειοδότη συνολικά για όλα τα υλικά.

 Ο πλειοδότης έχει υποχρέωση να μεταφέρει τα εκποιούμενα είδη στις δικές του ή τις συνεργαζόμενες μονάδες επεξεργασίας – ανακύκλωσης υλικών. Τα σχετικά αποδεικτικά έγγραφα (παράδοσης προς ανακύκλωση) θα κατατεθούν στο Δήμο Θεσσαλονίκης, ώστε να ολοκληρωθούν οι διαδικασίες εκποίησης.

 Μετά την ολοκλήρωση της παράδοσης των υλικών από το Δήμο Θεσσαλονίκης στον πλειοδότη, θα συνταχθεί οριστικό πρωτόκολλο σε πέντε αντίγραφα, που θα υπογραφεί από το Δήμο Θεσσαλονίκης και τον τελευταίο πλειοδότη.

**ΑΡΘΡΟ 14ο : Επανάληψη δημοπρασίας**

 Η δημοπρασία επαναλαμβάνεται οίκοθεν από τον Δήμαρχο αν δεν παρουσιασθεί κανείς πλειοδότης ή εάν ουδείς από τους εμφανισθέντες καταθέσει το σύνολο των απαιτούμενων δικαιολογητικών, ώστε κανείς να μην περάσει στο δεύτερο στάδιο της δημοπρασίας, ήτοι στην πλειοδοτική διαδικασία.

 Επίσης, η δημοπρασία επαναλαμβάνεται κατόπιν απόφασης της Δημοτικής Επιτροπής, αν :

α) Το αποτέλεσμα αυτής δεν εγκριθεί από την Δημοτική Επιτροπή ή το Δημοτικό Συμβούλιο ή την αρμόδια Διοικητική αρχή, λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.

β) Μετά την κατακύρωση της δημοπρασίας, ο τελευταίος πλειοδότης και ο εγγυητής του αρνούνται να υπογράψουν τα πρακτικά, ή μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας απόφασης δεν προσέλθει αυτός εμπρόθεσμα για τη σύνταξη και υπογραφή της σύμβασης ή για την καταβολή του σχετικού τιμήματος.

Στην περίπτωση (β) η δημοπρασία επαναλαμβάνεται σε βάρος του τελευταίου πλειοδότη και του εγγυητή αυτού, ως ελάχιστο δε όριο προσφοράς ορίζεται το ποσόν κατακύρωσης στον αρχικό πλειοδότη. Αυτό το νέο ελάχιστο όριο μπορεί να μειωθεί με απόφαση του Δημοτικού Συμβουλίου.

 Η επαναληπτική δημοπρασία γνωστοποιείται με περιληπτική διακήρυξη του Δημάρχου σύμφωνα με τους όρους της πρώτης διακήρυξης και δημοσιεύεται πέντε (5) τουλάχιστον ημέρες πριν την ημέρα διεξαγωγής της δημοπρασίας. Η επανάληψη της δημοπρασίας ενεργείται βάσει της δοθείσας τελευταίας προσφοράς κατά την προηγούμενη δημοπρασία. Αν και η δεύτερη δημοπρασία δεν φέρει αποτέλεσμα, η ανάθεση μπορεί να γίνει απευθείας με απόφαση του Δημοτικού Συμβουλίου.

**ΑΡΘΡΟ 15ο : Παράβαση όρων - Λοιπές διατάξεις**

 Η παράβαση από τον αντισυμβαλλόμενο και ενός μόνον όρου της διακήρυξης αυτής αποτελεί λόγο έκπτωσής του από τη σύμβαση και κατάπτωση της εγγυητικής επιστολής του, χωρίς άλλη διαδικασία ή δικαστική παρέμβαση. Επιπλέον η παράβαση οποιουδήποτε όρου της παρούσας συνεπάγεται:

α) την κήρυξη του πλειοδότη έκπτωτου των δικαιωμάτων του, με απόφαση του Δημοτικού Συμβουλίου και τη λύση της σχετικής σύμβασης,

β) τη σε βάρος του επανάληψη της δημοπρασίας, εφόσον κρίνει τούτο σκόπιμο με απόφασή του το Δημοτικό Συμβούλιο,

γ) την αξίωση του Δήμου αποζημίωσης για κάθε άλλη ζημιά, που τυχόν θα υποστεί από την παραπάνω, λόγω υπαιτιότητας του πλειοδότη, λύση σύμβασης, εφόσον κρίνει τούτο σκόπιμο, με απόφασή του το Δημοτικό Συμβούλιο.

 Για ο,τιδήποτε δεν συμπεριλαμβάνεται σε αυτήν τη διακήρυξη, ισχύουν οι διατάξεις του Π.Δ. 270/1981: «περί της διαδικασίας και των όρων διενέργειας δημοπρασιών δια εκποίηση ή εκμίσθωση πραγμάτων των Δήμων και Κοινοτήτων», καθώς και οι διατάξεις του Ν. 3463/2006 και 3852/2010.

**ΑΡΘΡΟ 16ο : Χρονική διάρκεια**

Η χρονική διάρκεια της σύμβασης μεταξύ του Δήμου και της εταιρείας ορίζεται σε ένα (1) έτος.

**ΑΡΘΡΟ 17ο: Δημοσίευση και Πληροφορίες**

**α)** Περίληψη της παρούσας διακήρυξης:

1) Θα τοιχοκολληθεί στο Δημαρχείο Θεσσαλονίκης (άρθρο 2 παρ.1, Π.Δ.1188/81).

2) Θα αναρτηθεί στο διαδίκτυο, στον ιστότοπο του προγράμματος «Διαύγεια», σύμφωνα με το Ν. 3861/2010.

3) Θα αναρτηθεί στην ηλεκτρονική ιστοσελίδα του Δήμου (www.thessaloniki.gr) και από εκεί θα ενημερώνονται με ευθύνη τους οι ενδιαφερόμενοι, (10) δέκα ημέρες πριν τη διεξαγωγή της δημοπρασίας.

4) Η δαπάνη δημοσίευσης της διακήρυξης, αρχικής και τυχόν επαναληπτικής, βαρύνει τον ανάδοχο. Οι αποδείξεις καταβολής των δαπανών αυτών προσκομίζονται απαραιτήτως από τον ανάδοχο κατά την υπογραφή της οικείας σύμβασης. Σε περίπτωση άρνησής του, αυτά εισπράττονται σύμφωνα με τα οριζόμενα για την είσπραξη των δημοσίων εσόδων.

**β)** Πληροφορίες για το διαγωνισμό παρέχονται κατά τις εργάσιμες ημέρες και ώρες από το Τμήμα Ανακύκλωσης και Σχεδιασμού Συστημάτων Κυκλικής Οικονομίας της Διεύθυνσης Ανακύκλωσης & Ανάπτυξης Συστημάτων Κυκλικής Οικονομίας του Δήμου Θεσσαλονίκης, Ποσειδώνος 60Α΄, 2ος όροφος. Τηλέφωνο επικοινωνίας: 231331 8867.

|  |  |  |
| --- | --- | --- |
| Η συντάξασαΚωνσταντινιά ΜπερμπέρηΤΕ-Διοικητικού Λογιστικού | Ο Αναπλ.Προϊστάμενος Διεύθυνσης Ανακύκλωσης & Ανάπτυξης Σ.Κ.Ο.Νικόλαος ΧατζηϊωάννουΠΕ-Μηχανικών/ΗλεκτρολόγωνΜηχανικώνΑ ΒΑΘΜΟΥ | Ο ΑντιδήμαρχοςΚαθαριότητας, Ανακύκλωσης& Κλιματικής ΠροστασίαςΓεώργιος Δημαρέλος |